Bizarre Bedonderde… uhm… Vrydag? Baby Tjoklits. | Watkykjy
In Bedonderde Donderdae deur griffin May 31, 2013 3 Eiertjies
Right, soos ons belowe het, is die outjie effens fokken laat. Lekker Bizarre Bedonderde Donderdae op 'n fokken Vrydag. Dis 'n korterige enetjie. In vandag se aflewering gaan kuier Jaco Boompiel by Marie om cool tunes te luister, maar die arme ou word lelik deur haar en die ou lady behandel. Siestog. Die arme drol.
Geniet hom en FFS, gaan vote vir Watkykjy hierso (click 'like' langs my ninja suit)
griffinBizarre Bedonderde… uhm… Vrydag? Baby Tjoklits. 05.31.2013
Hey julle mal poeste, moenie so met my liedjie “Baby vrotpis” spot nie. Dis ‘n lekker song julle dom nole.
…"marie sit daai kak af, …yissis"
Lag my gat af elke keer
My Ouma sê as daar sulke lekker naai musiek in haar dae was, was my Pa vandag 'n drieling. Sielkundige chaos | Jan se twak
← Flennienagklere vir ‘n blou film
Moeilike Reëlings →
Sielkundige chaos	Posted on 2012/02/06	by Jan Twak So ‘n paar jaar gelede rig een van my vriende, Johan, die onder-elf rugbyspannetjie van ‘n plattelandse skooltjie af. Maar hy sukkel. Die skooltjie is klein en die talent is min. Hulle beskou nou al enige wedstryd met minder as twintig drieë teen hulle as ‘n wen en Johan koop vir almal roomyse wat nie gedurende die wedstryd gehuil het nie. So kom Johan toe na my toe vir hulp. Hy ken my mos as ‘n goeie motiveerder, hy wil hê ek moet so ‘n bietjie met die sielkundige voorbereiding van sy spannetjie help.
Die volgende Saterdag so tien minute voor die wedstryd hurk ek af op my knieë tussen die kringetjie seuns. Ek kyk hulle een vir een in die oë en met diep bas fluisterstem laat waai ek.
“So waar is julle pênties?” grom-fluister ek.
“Hê Oom?” vra ‘n paar gelyk met groot oë.
“Julle is mos sissies, dan moet julle mos pênties dra?”
“Nee Oom!” koor almal nou gelyk en ek neem ‘n effense aggressie waar. Ek vorder.
“Vandag word die sissies van die manne geskei…” gaan ek verder met die groepie en my stem word al harder soos ek met hulle werk. “Vandag gaan daai seuntjies,” en ek beduie na hulle teenstanders oorkant die veld, “soos babatjies na hulle mammas huil terwyl hulle hulle eie stront moet vreet!”
Daardie Saterdagoggend sweep ek daardie onder-elfies erger op as mense by ‘n Republiekdag toespraak deur Eugene Terre’Blanche. Dit lyk naderhand soos vroegoggend mis op Tafelberg soos hulle met hulle voete op die kalklyne gate in die gras grawe. Van hulle stamp stamp aan mekaar en ‘n paar begin grootmens vloeke los van al die adrenalien.
So boemerang die hele opsweep toe terug op my toe ek sien die ref beduie hulle moet opdraf en ek vir oulaas skree: “Nou toe wys daai bliksemse mamparras wat julle met hulle gaan doen!” Ek grawe self ‘n paar gate in die gras met my Grashopper skoene.
Nou kyk daai mannetjies vlie daar weg, maar dit is in alle windrigtings. Vier van hulle hardloop die hotdog stalletjie langs die paviljoen heel in sy moer dat jy net wiele en worsies sien spat. ‘n Ander groepie vaar die verdwaasde teenstanders se omhelsende kringetjie binne. Ek dink hulle was nog besig om te bid, maar daardie dag was daar geen genade of uitkoms nie. Hulle word ter pletter geloop en meeste van hulle se rugbyloopbane word daardie dag beëindig. Nog drie van my spannetjie duik die ref plat en begin hom moer. Twee ander klim teen die naaste rugbypale op dat ons later vir Eskom moes bel om hulle leer te bring. Dit is chaos en van die ouers begin mekaar ook slaan. Uiteindelik spring Pastoor-Generaal Verwey van die AGS se militêre vleuel in en spuit die spul uitmekaar met een van die skool se brandblussers.
Dit is net Polla, die Portugees se seuntjie wat nog stil voor my staan asof niks gebeur nie. Hy lyk glad nie opgewerk nie en ek kyk hom vraend aan.
Dan sê hy half verskonend: “E speako no Afrikaans.”
This entry was posted in Uncategorized and tagged afrigting, Afrikaans, humor, motivering, rugby, staaltjies. Bookmark the permalink.	← Flennienagklere vir ‘n blou film
22 Responses to Sielkundige chaos
wynand sê:	2012/03/09 om 22:58	Haha dit laat my terug dink aan my skool rugby/boks loopbaan. Ons het altyd die games verloor maar nooit die fights nie. Puik storie Jan!!!
Reply	Plasie sê:	2012/02/16 om 17:10	Lekker gesmile!🙂
Reply	Jan Twak sê:	2012/02/17 om 10:31	Dagsê Plasie! My nuwejaarsvoorneme is om ‘n glimlag op elke wese waarmee my paaie kruis se gesig te bring!
Reply	Boskabouter sê:	2012/02/13 om 14:12	Is jy dalk beskikbaar om die Cheetahs te motiveer hierdie seisoen? Na Saterdag gaan ons dit nodig he!
Reply	Jan Twak sê:	2012/02/17 om 10:32	Ek dink daai ouens met die pienk truie gaan my hulp meer nodig vind.
Reply	Charms sê:	2012/02/09 om 21:54	Ek sien sommer daai mannetjies se bakleigesiggies😆
Reply	Jan Twak sê:	2012/02/17 om 10:33	Opgepompte adrenalien!
Reply	Andrew sê:	2012/02/08 om 04:17	Laat dink my dan nou aan die Karibib Laerskoolspan van 1967 waarvan ek die haker was …. die kleinste en die aggresiefste. Baie goed vertel.
Reply	Jan Twak sê:	2012/02/17 om 10:33	Enige Suid-Wester is welkom in hierdie kraal!
Reply	Skuinsweg sê:	2012/02/07 om 12:12	Briljant!
Reply	Jan Twak sê:	2012/02/17 om 10:36	Moet nog net leer om die energie op die regte plekke te fokus!
Reply	Son sê:	2012/02/06 om 15:44	😆😆 Shame, ek dink Aberdeen se onder-12 rugbyspannetjie kort so speach. My skoonseun en sy vriend rig hulle laas jaar af en die eerste game verloor hulle 96 – 3 teen Graaff-Reinet. Dit was ‘n slagting. Die twee afrigters het maar hul vernedering gaan verdrink😆
Reply	Jan Twak sê:	2012/02/17 om 10:40	Daai 3 punte beteken hulle kan die ander span wen!
Reply	aikona sê:	2012/02/06 om 14:27	Maar , ek verstaan nou nie mooi nie ! Wat was die score ? Ja nee wat kan ‘n mens sê
Reply	Jan Twak sê:	2012/02/17 om 10:47	Hehehe – Nee niemand het daai dag gescore nie!
Reply	pienkpantoffels sê:	2012/02/06 om 10:01	Trust nou ‘n porra! Excellent soos altyd!
Reply	Jan Twak sê:	2012/02/17 om 10:48	Ek moet nog ‘n excellent porra ontmoet!
Reply	pienkpantoffels sê:	2012/02/23 om 01:22	Ha! Jy lees selektief verkeerd😀
Reply	Bileam se Donkie sê:	2012/02/06 om 09:56	Ek kort nou ook so ‘n spiets om my weer op koers te kry!
Reply	Jan Twak sê:	2012/02/17 om 10:50	Ons almal kort so nou en dan ‘n gatskop!
Reply	Sonel sê:	2012/02/06 om 09:52	Whahahahahaha! Wel, ten minste een minder wat nonsens aangejaag het..hiehie.
Puik geskryf weereens Janna! 10 sterre!
Reply	Jan Twak sê:	2012/02/17 om 10:50	Hallo Sonella!